Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 307/13/5507	Námestovo, 11.11.2013
EEČ : 2-41-199-2013

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 150,00 € 
b.	Konkrétny adresát peňažnej sumy určenej na všeobecne prospešné účely: FK Oravan Oravská Jasenica 
c.	Suma odovzdaná štátu na peňažnú pomoc obetiam trestnej činnosti: 150,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-38/DI-DK-2013.
pre skutok, že dňa 15.05.2013 v čase okolo 16:50 hodine po tom, čo vycúvala z parkoviska nachádzajúceho sa pred bytovkou č. XXXXX v obci XXXXX na miestnu komunikáciu s osobným motorovým vozidlom značky Citroen Xsara Picasso, EČ: XXXXX, následne viedla vozidlo po miestnej komunikácii smerom k pekárni  v obci Oravská Jasenica, kde po vycúvaní a následnom pohnutí sa vpred, za súčasného zatáčania vpravo  v dôsledku nevenovania pozornosti a nesprávnej techniky jazdy prešla zadným pravým kolesom vozidla po ľavej nohe maloletej chodkyne XXXXX, nar. XXXXX, trvale bytom XXXXX č. XXXXX, okr. Námestovo, následkom čoho utrpela maloletá chodkyňa priečnu zlomeninu v hornej tretine ľavej stehennej kosti s posunom úlomkov takmer o polovicu šírky kosti s ohnutím o 30°, odreninu ľavej strany tváre, pohmoždenie mäkkých častí ľavej strany hrudníka, ktoré zranenia si vyžiadali dobu liečenia v trvaní 8 týždňov, pričom tento skutok napĺňa znaky skutkovej podstaty prečinu ublíženia na zdraví podľa § 157 ods. 1 Trestného zákona,

Odôvodnenie: 
Uznesením povereného príslušníka OR PZ, Okresného dopravného inšpektorátu XXXXX pod sp. zn. ČVS:ORP-38/DI-DK-2013 zo dňa 22.08.2013  bolo XXXXX, nar. XXXXX v XXXXX, trvale bytom XXXXX, okr. Námestovo podľa § 206 ods. 1 Trestného poriadku vznesené obvinenie pre prečin ublíženia na zdraví podľa § 157 ods. 1 Trestného zákona, na tom skutkovom základe, ako je to uvedené vo výrokovej časti uznesenia povereného príslušníka PZ.  

Ďalej poukazujem na ustanovenie § 220 ods.1 Trestného poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,

b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a

c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a 

vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinená XXXXX a poškodená XXXXX, zákonná zastupkyňa maloletej XXXXX, prostredníctvom probačného a mediačného úradníka Okresného súdu v Námestove uzavreli dňa 09.10.2013 dohodu o zmieri, v rámci ktorej obvinená XXXXX tohto dňa vyhlásila, že spáchala skutok spočívajúci v tom, že  dňa 15.05.2013 v čase okolo 16:50 hodine po tom, čo vycúvala z parkoviska nachádzajúceho sa pred bytovkou č. XXXXX v obci XXXXX na miestnu komunikáciu s osobným motorovým vozidlom značky Citroen Xsara Picasso, EČ: XXXXX, následne viedla vozidlo po miestnej komunikácii smerom k pekárni  v obci XXXXX, kde po vycúvaní a následnom pohnutí sa vpred, za súčasného zatáčania vpravo  v dôsledku nevenovania pozornosti a nesprávnej techniky jazdy prešla zadným pravým kolesom vozidla po ľavej nohe maloletej chodkyne XXXXX, nar. XXXXX, trvale bytom XXXXX č. XXXXX, okr. Námestovo, následkom čoho utrpela maloletá chodkyňa priečnu zlomeninu v hornej tretine ľavej stehennej kosti s posunom úlomkov takmer o polovicu šírky kosti s ohnutím o 30°, odreninu ľavej strany tváre, pohmoždenie mäkkých častí ľavej strany hrudníka, ktoré zranenia si vyžiadali dobu liečenia v trvaní 8 týždňov, pričom tento skutok napĺňa znaky skutkovej podstaty prečinu ublíženia na zdraví podľa § 157 ods. 1 Trestného zákona. 

Obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaná a pokiaľ ide škodu spôsobenú činom, tak obvinená XXXXX s poškodenou uzavrela dohodu o náhrade škody a vykonala opatrenia na náhradu škody, čo potvrdila poškodená XXXXX pri konaní pred probačným a mediačným úradníkom na Okresnom súde v Námestove dňa 09.10.2013,

a napokon dňa 06.11.2013 obvinená XXXXX na účet Okresnej prokuratúry v Námestove vložila peňažnú sumu vo výške 300,- €, určenú na všeobecne prospešné účely pre Futbalový klub FK Oravan Oravská Jasenica, so sídlom Oravská Jasenica č. 126, vo výške 150,- €  a na peňažnú pomoc obetiam trestnej činnosti vo výške 150,- €. Táto suma je primeraná závažnosti spáchaného trestného činu. 

Obvinená a poškodená s týmto spôsobom vybavenia veci vyslovili súhlas. 

Obvinená XXXXX podľa odpisu z registra trestov súdne trestaná nebola, ani priestupkovo riešená nebola. Tiež neboli o nej zistené negatívne poznatky.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je podľa § 215 ods. 6 Trestného poriadku prípustná sťažnosť, ktorú možno podať v lehote 3 dní odo dňa jeho oznámenia (doručenia) cestou Okresnej prokuratúry v Námestove na Krajskú prokuratúru v Žiline. Sťažnosť má odkladný účinok. Obvinený a poškodený sú oprávnenými osobami na podanie sťažnosti. Týmto rozhodnutím nie sú dotknuté nároky poškodenej strany na náhradu škody, ktorej sa môže domáhať v príslušnom konaní na súde.

JUDr. Michal Mravec
prokurátor